יחסי סרביה-מלטה
יחסי מלטה וסרביה
יחסי סרביה ומלטה
אלדד רגב
אלדד רגב (16 באוגוסט 1980 – 12 ביולי 2006) היה חייל ישראלי שנחטף ביחד עם אהוד גולדווסר על ידי חזבאללה כחלק מאירוע חטיפת חיילי צה"ל בגבול ישראל–לבנון, שבו גם נהרגו 3 חיילים ובעקבותיו יצאה ישראל למלחמת לבנון השנייה.
החלטה 1701 של מועצת הביטחון של האו"ם מיום 12 באוגוסט 2006, קראה, בין השאר, להחזרת החטופים ללא תנאי. ב-16 ביולי 2008, שנתיים לאחר החטיפה, הוחזרו גופות שני החיילים שנחטפו לישראל כחלק מעסקה עם חזבאללה. ההערכה היא כי השניים נהרגו כבר ביום החטיפה, אולם לציבור ולבכירי הצמרת המדינית-ביטחונית בישראל לא היה מידע חד משמעי על מצבם.
ביוגרפיה.
אלדד רגב נולד לצבי וטובה רגב, והיה אחד מארבעת הבנים של הזוג רגב. רגב נולד וגדל בקרית מוצקין, הוא למד בישיבת בני עקיבא פרחי אהרן שבקריית שמואל, אמו טובה נפטרה כשהיה בכיתה י"ב. רגב התנדב ושירת בצה"ל בחטיבת גבעתי, לאחר שסיים את שירותו בצה"ל, נסע למזרח הרחוק כחלק מטיול אחרי צבא, שצעירים ישראלים נוהגים לעשות לאחר השירות הצבאי.
לאחר ששב לישראל הוא נרשם למכינה קדם אקדמית לקראת לימודיו בפקולטה למשפטים של אוניברסיטת בר-אילן, חודשיים לאחר חטיפתו ולקראת תחילת שנת הלימודים, הודיעה האוניברסיטה כי רגב התקבל ללימודים לתואר ראשון, ואף נשיא האוניברסיטה, משה קוה כתב לבני המשפחה כי הוא מקווה שרגב יוחזר לישראל, ויתחיל בלימודי המשפטים שרצה.
רגב היה ידוע בחיבתו הרבה לספורט והיה מאוהדי מכבי תל אביב.
חטיפתו.
בבוקר 12 ביולי 2006 בשעה 09:05, פתח ארגון חזבאללה בהפגזת יישובי צפון ישראל בירי מרגמות וקטיושות כפעולת הסחה. באותו זמן באזור מושב זרעית סמוך למוצב ליבנה (שלא היה מאויש), בקו דיווח 105, במקום שבו כביש זרעית-שתולה נושק לגדר המערכת, עברה חוליית חזבאללה בסולם את גדר המערכת ולא התגלתה. החוליה תקפה בטילי נ"ט שני כלי רכב של צה"ל מסוג האמר שנקראו לסיור על קו הגבול. מהרכב הראשון בו נסעו רגב וגולדווסר, הצליחו שני חיילים להיחלץ כשאחד מהם פצוע קשה. אנשי החזבאללה לא גילו אותם. הרכב השני ספג פגיעת נ"ט ישירה ובו נהרגו שלושה לוחמים – אייל בנין, שני תורג'מן, וואסים סלאח נזאל. מיד לאחר מכן פרצה חוליית חזבאללה נוספת את גדר המערכת, חדרה לשטח ישראל וחטפה שני חיילי מילואים מחטיבה 5 של צה"ל, את רגב ואת רס"ל שככל הנראה מצאו את מותם כבר בפיגוע או נפצעו קשה בו ומתו מפציעהם זמן קצר לאחר מכן. החוליה נסוגה עם החיילים לשטח לבנון, שם עמד רכב סמוך לגדר שהעביר אותן במהירות למקום מסתור בכפר עייתא א-שעב. חוליה נוספת חמושה ברובים ובמקלעים גיבתה את החוטפים. העיתון הלבנוני "אל-אחבאר" תיאר את ההכנות הרבות ופירוט של החטיפה.
האירוע התרחש בוואדי נמוך ולא נראה על ידי תצפית מעמדות צה"ל, ולכן לקח שלושת רבעי שעה לגלות את דבר החטיפה ולהכריז על נוהל חניבעל בתגובה טנק צה"לי מגדוד 82 ונגמחון נשלחו לאחר כשעה ללבנון בעקבות החטופים במטרה לאתרם. הטנק עלה על מטען גחון שנאמד בחצי טון של חומר נפץ וארבעת אנשי צוותו נהרגו. בהמשך נהרג חייל נוסף מגדוד 50 מירי מרגמה.
עסקת השבויים וקבורתו בישראל.
ב-29 ביוני 2008 אישרה ממשלת ישראל ברוב של 22 מול 3 עסקת חילופי שבויים. העסקה, שהושגה בעזרת מאמציו של עופר דקל.
על פי ההסכם, שוחררו הרוצח סמיר קונטאר, 4 אסירים נוספים וכ-199 גופות של מחבלי חזבאללה שנקברו ארעית בישראל. בתמורה תקבל ישראל מחזבאללה את שני החיילים החטופים (רגב ואהוד גולדווסר), ועד לרגע ביצוע ההסכם עצמו, לא תקבל ישראל מידע מפורש האם הם חיים או מתים.
השלב השלישי והאחרון של ההסכם הוגדר מחווה לעם הפלסטיני, ובו שוחררו כ-5 אסירים פלסטינים. זהותם של אסירים נקבעה על ידי מדינת ישראל.
ב-17 ביולי 2008, יום לאחר ביצוע העסקה, הובאו לקבורה החיילים אהוד גולדווסר ואלדד רגב, בעוד בלבנון התקיימו חגיגות ראווה והוכרז על יום חג. בהלוויותיהם השתתפו רבבות אנשים. אהוד גולדווסר נקבר בבית הקברות הצבאי בנהריה ואלדד רגב נקבר בבית הקברות הצבאי בחיפה. לאחר השבת ארונותיהם הועלו השניים בדרגה. ב-6 באוגוסט שוחררו מספר אסירים נוספים.
יחסי מלטה וסן מרינו
יחסי סן מרינו ומלטה
יחסי סן מרינו - מלטה
יחסי מלטה - סן מרינו
יחסי מלטה-קנדה
יחסי קנדה-מלטה
יחסי קנדה–מלטה
יחסי מלטה-ספרד
יחסי ספרד-מלטה
יחסי מלטה וספרד
יחסי ספרד–מלטה
יחסי ספרד ומלטה
מיכל פדן בלר
יחסי מלטה וקפריסין
יחסי קפריסין ומלטה
מגן אוקראינה
סטמפ
אשדוד נט
אשדוד נט הוא אתר חדשות מקומי ישראלי ועצמאי אשר הוקם בשנת 2009 על ידי אייל בן שמחון והוא מקומון אינטרנטי אשר מסקר באופן יומיומי את החדשות המתרחשות באזור אשדוד והסביבה.
היסטוריה.
אייל בן שמחון זיהה בשנת 2009 שבעתיד אתרי אינטרנט יהיו ספקי המדיה העיקריים בעולם ובקרוב העיתונות המודפסת, במיוחד המקומית תהפוך לפחות רלוונטית ומכאן בחר להקים את המקומון אשדוד נט, למרות שהציבור בעיר עדיין לא נהג להשתמש באינטרנט כחלק מתרבות צריכת המדיה היומית שלו.
בין השנים 2009–2012 גברה החשיפה לאתר בקרב תושבי אשדוד והסביבה, בעיקר בעקבות מבצעי עמוד ענן ועופרת יצוקה אשר במהלכם סבלה אשדוד מהפצצות רבות והאתר היווה את אחד המקורות היחידים לעדכונים על ההפצצות מרצועת עזה, התקשורת הלאומית השתמשה בידיעות מהאתר במסגרת שידוריה בשביל לעדכן את שאר תושבי המדינה בנוגע להפצצות המתרחשות.
בשנת 2012 במהלך תוכנית הלילה של עידו רוזנבלום, נבדקו החיפושים הפופולריים בגוגל בישראל, באותה תוכנית התגלה שהביטוי "אשדוד נט" נמצא בין ארבעת החיפושים הראשונים, שידור זה תרם לתפוצת המקומון.
פעילות האתר.
כיום מעסיק האתר צוות גדול ביחס למקומונים אחרים, 12 אנשים, מתוכם שישה עיתונאים בעלי תעודות עיתונות ממשלתית, צוות האתר מסקר את העיר אשדוד באופן יומיומי והתוכן באתר עוסק ברובו בחדשות מקומיות של העיר אשדוד והסביבה וחדשות ארציות הנוגעות באופן ישיר לחיי התושבים, הכנסותיו של האתר מגיעות בעיקר מפרסומות וכתבות ממומנות המוצגות בו.
סיפורים מובילים.
הבחירות באשדוד.
בבחירות 2013 ובבחירות 2018 הצליח אשדוד נט לנבא את תוצאות הבחירות בעיר אשדוד ברמת דיוק של למעלה מ-90%, לרבות הבחירות לראשות העיר ולרשימות מועצת העיר,יותר מ30 אלף מצביעים השתמשו במערכת הסקר באתר, ובעזרת אלגוריתם הדוגם גם אוכלוסייה אשר לא משתמשת באינטרנט כגון חרדים, מבוגרים ותושבים אשר לא קוראים עברית, הצליח האתר לנבא כמה מנדטים יקבלו כל ה20 מפלגות וכמה אחוזים יקבל כל אחד מהמעומדים לראשות העיר, באותה שנה רוב מכוני הסקרים היו רחוקים מתוצאות האמת.
מחאת השבת.
בינואר 2018, בפעם הראשונה מאז הקמתה איימה עיריית אשדוד במתן דוחות לעסקים אשר ייפתחו במהלך יום שבת החלטה זו סוקרה בהרחבה במקומון, והסיקור עצמו הוביל למחאה מקומית אשר נקראה "מחאת השבת". במסגרת המחאה התחלקה העיר אשדוד לשני מחנות ברורים - בעד ונגד פתיחת העסקים. כמעט בכל שבוע התרחשו הפגנות של שני הצצדים ברחבי העיר, ישיבות מועצה הפכו לסוערות וטעונות ובוצעו פרובוקציות על ידי צוות המעודדות של מכבי אשדוד-באר טוביה במהלך משחק חצי הגמר בכדורסל מול מכבי תל אביב. לאחר כמעט שנה המחאה נעצרה לחלוטין בעקבות הצהרת ראש העיר כי לא ייתנו יותר קנסות על פתיחת העסקים בשבת. בתקופה של שנה פורסמו יותר מ80 כתבות שסיקרו את המחאה ובעקבותיה גדל הייצוג החילוני במועצת העיר והצביון הדתי של העיר התמתן משמעותית.
רובע י"ד.
במסגרת תחקיר התגלה שרובע י"ד בעיר אשדוד רלוונטי לבניית שכונות מגורים קודם לתחקיר, גורמים מקצועיים בעירייה ובמשרד השיכון הצהירו שלא נותרו באשדוד שטחים פנויים לבניית שכונות וכי ייעוד הקרקע ברובע י"ד אינו מאפשר מגורים. ההד התקשורתי שיצר התחקיר הוביל לשחרור הקרקע לבנייה וכיום נמצא האזור בשלבי תהליכי בנייה ובנייה מתקדמים.
ערוצי תוכן.
אשדוד נט מתפעל קבוצה של מדורי תוכן המעודכנים באופן יומיומי על ידי צוות העיתון.
רשת המקומונים "ישראל נט".
רשת המקומונים "ישראל נט" הוקמה רשמית בשנת 2012 כשהמקומון "ירושלים נט" נוצר והתחיל לעבוד במקביל ל"אשדוד נט", מאז ועד היום, התווספו לקבוצה 8 מקומונים שמסקרים ערים שונות ברחבי הארץ (יבנה, אשקלון, ראשון לציון, באר שבע, נס ציונה ומקומון נוסף בשם "יישובניק" אשר מסקר את החדשות ביישובי הדרום), כל המקומונים מבוססים על אותו קונספט טכנולוגי עיצובי ומורכבים מאותם מדורי תוכן, אך כל מקומון עובד באופן נפרד ואוטונמי ומחזיק צוות שונה של עיתונאים.
ארניושאפאטי
ארניושאפאטי (בהונגרית: Aranyosapáti) הוא כפר במחוז סבולץ'-סטמאר-ברג שבצפון מזרח הונגריה.
ארניושאפאטי הוקם בשנת 1950 לאחר איחוד בין שני כפרים: קופוצפאטי (Kopócsapáti) ורוורניוש (Révaranyos).
יהודי ארניושאפאטי.
בכפרים שמרכיבים את ארניושאפאטי חיו יהודים שהיו כפופים לקהילת מאנדוק.
יהודי קופוצפאטי.
יהודים חיו בקופוצפאטי בתקופות זמן שונות, רבים מתושבי הכפר נרצחו בשואה.
יהודי רוורניוש.
יהודים חיו ברוורניוש בתקופות זמן שונות, רבים מתושבי הכפר נרצחו בשואה.
Mask Off
Mask Off הוא סינגל של הראפר האמריקאי פיוצ'ר. השיר יצא לאור ב-18 באפריל 2017, כסינגל השני מתוך אלבום האולפן החמישי שלו הנושא את שמו, "Future", על ידי חברות התקליטים A1 רקורדינגס, פריבנדז ואפיק רקורדס. השיר היה לשיר של פיוצ'ר בעל המיקום הגבוה ביותר במצעד הבילבורד הוט 100, כשהגיע בשיאו למקום החמישי, עד צאתו של הסינגל "Life Is Good" בהשתתפות דרייק, שהגיע למקום השני.
הרכב.